open-index/open-wikipedia-markdown huggingface dataset:
Valgkirke

**Valgkirke** er et begrep brukt om de ca. 300 kirkene som ble brukt som valglokaler under valget til Riksforsamlingen på Eidsvoll i 1814. Kirkene ble brukt fordi de var det naturlige sentrum for det offentlige liv de fleste steder i landet, og fordi prestegjeldene var grunnenheten i valgordningen. Sognepresten var fremste embetsmann i lokalsamfunnet, og det var normalt sognepresten som administrerte valgene av valgmenn. Valgene var i hovedsak indirekte valg, hvor det først ble valgt valgmenn til valgforsamlingen i amtet eller byen. Valgforsamlingen, som også fant sted i en sentral kirke, valgte deretter utsendingene/utsendingen til Eidsvoll. I noen mindre byer med bare en menighet skjedde byvalget som direkte valg. De første valgene fant sted på en ekstraordinær bededag fredag 25. februar 1814.

Mange av kirkene har gått tapt siden 1814. Noen har brent, men flesteparten av de som er borte er revet og erstattet av nye kirker. Cirka 190 av valgkirkene er bevart. I jubileumsåret 2014 gikk Riksarkivet og Riksantikvaren sammen om merking med blå plaketter og opptrykk av faksimiler av adresse og fullmakt til disse kirkene.

## Referanser


## Litteratur
*Jørn Holme (red.): *De kom fra alle kanter - Eidsvollsmennene og deres hus, Cappelen Damm 2014*. ISBN 978-82-02-44564-5

## Se også
* Norges demokratiske kulturarv

## Eksterne lenker
*  
* Feiring av kirkene som arena for våre første nasjonale valg fra Arkivverket
* 1814 - våre første nasjonale valg   fra Arkivverket
* Rogalands valgkirker i 1814 på Sandalsand
Warner Bros. Discovery Norway

**Discovery Networks Norway AS** er den norske avdelingen av det amerikanske medieselskapet Warner Bros. Discovery. Avdelingen oppstod da Discovery kjøpte den nordiske SBS-operasjonen og slo den sammen med sin virksomhet 17. juni 2013.

Discovery Norway har 160 medarbeidere.

Den norske avdelingen eier og driver kanalen TVNorge. I tillegg bistår de sine søsterselskaper i England og Frankrike, i forbindelse med kanaler som retter sine sendinger mot det norske markedet. Dette gjelder blant annet de åtte reklamebærende kanalene REX, MAX, VOX, TLC Norge, Discovery Channel, Eurosport 1 og Eurosport Norge. Discovery-gruppen opererer også strømmetjenesten Discovery+, som gir direkte tilgang til samtlige ovennevnte kanaler.

Kanalene Animal Planet, Animal Planet HD, Discovery HD Showcase, Discovery Science, Discovery World og Investigation Discovery er pan-territoriale kanaler som tilbys på det norske TV-markedet. Dette er kanaler med norsk distribusjon, men uten norsktilpasset reklame.

TVNorge er underlagt den norske kringkastingsloven, mens Eurosport Norge, FEM, REX, VOX, TLC og Discovery Channel er britiske kanaler som retter sine sendinger til det norske markedet, og er underlagt britiske regler og tilsyn. Eurosport 1 sendes fra Frankrike og er underlagt franske regler og tilsyn. Disse TV-kanalene tilbys norske seere gjennom diverse norske TV-distributører. 

Ingen av Discoverys kanaler er underlagt allmennkringkasterforpliktelser.

## Eksterne lenker
*
Simon Franglen

**Simon Franglen** (født 1963 i Westminster, London, England) er en britisk komponist, plateprodusent, arrangør og musiker. Han har deltatt i mange filmer og musikkalbum som regnes som store suksesser. Han er best kjent for sitt arbeid med *[[Avatar (film)|Avatar]]* der han mottok Golden Globe og Grammynominasjoner, og for å være produsent av hitlåten «My Heart Will Go On» fra *[[Titanic (1997)|Titanic]]*, som han ble tildelt en Grammy for årets innspilling for.

## Arbeid (utvalg)
### Filmbidrag
* *[[Titanic (1997)|Titanic]]* (1997)
* *[[Avatar (film)|Avatar]]* (2009)
* *[[Skyfall]]* (2012)
* *[[The Amazing Spider-Man (2012)|The Amazing Spider-Man]]* (2012)

### Musikkbidrag
* Michael Jackson
* Whitney Houston
* Celine Dion
* Madonna
* Toni Braxton
* Barbra Streisand

## Referanser


## Eksterne lenker
* 
* 
*
Daniel Majstorović

**Daniel Majstorović** (Serbisk kyrillisk: Данијел Мајсторовић; født 5. april 1977 i Stockholm) er en svensk tidligere fotballspiller. Som aktiv spiller var Majstorović midtstopper.

Majstorović har femti A-landskamper for Sverige.

## Referanser


## Eksterne lenker
*
Over stork og stein

***Over stork og stein*** er en norsk komedie fra 1994, regissert av Eva Isaksen. Filmen hadde premiere 2. september 1994 på Saga kino.

## Handling
Et ektepar som ikke klarer å bli gravide, begynner i stedet å lete etter en potensiell mannlig donor til babyen deres. Men sjalusi forårsaker snart problemer når mannen i ekteskapet spionerer på sin kone, samtidig som han utgir seg for å være broren hennes.

## Rolleliste
* Anneke von der Lippe – Liv
* Johannes Joner – Erling
* Dennis Storhøi – Torfinn
* Kari-Ann Grønsund – Jorunn
* Lars Sørbø – Marius
* Terje Strømdahl – Lyder
* Ivar Nørve – Fysioterapeut
* Viggo Sandvik – Edvard
* Anitra Eriksen – Eva
* Grethe Kausland – Astrid

## Referanser




## Eksterne lenker
*
Amandaprisen 2000

**Amandaprisen 2000** var den 16. utdelingen av Amandaprisen. Utdelingen fant sted 2. september 2000 i forbindelse med den 28. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1999 til 1. juli 2000.

Det ble delt ut priser i elleve kategorier, en mer enn året før. Kategorien årets debutant ble igjen delt ut, og kategorien for beste underholdningsdrama for fjernsyn ble endret til beste dramatiske fjernsynsproduksjon. Utdelingen var siste gang kategorien Nordisk Amanda ble delt ut, en kategori som var blitt delt ut til beste nordiske film hvert år siden den felles nordiske Amandautdelingen i 1993. Filmen *[[S.O.S. (film)|S.O.S.]]* og NRKs TV-serien *[[Sejer - se deg ikke tilbake]]* vant to priser hver, mens Bjørn Sundquist ble tildelt både Amandakomiteens ærespris og prisen for beste mannlige skuespiller.

Utdelingen ble overført på NRK1 og ble ledet av Claus Wiese. Nordisk Amanda ble delt ut tidligere i uken under en uformell seremoni i Edda kino. Totalt ble 8 spillefilmer, 9 fjernsynsproduksjon, 70 kortfilmer og 15 dokumentarfilmer vurdert.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
* 
* 
*
Tjernaksslekta

**Tjønnaksslekta** (*Potamogeton*) er en slekt av vannplanter. 

De er flerårige urter med en stamme som går ned i bunnen. Stilkene er under vann og har spredte blad. Undervannsbladene er avlange, mens flytebladene er mer avrundet. Blomstene er tvekjønnede og sitter på aks som stikker opp av vannet.

Tjønnaks finnes i ferskvann og brakkvann og spiller en stor rolle i økosystemene ved at de skaffer føde og skjulesteder for mange dyr. Det er vanskelig å artsbestemme tjønnaks, og hybrider som formerer seg vegetativt er vanlige.

## Norske arter
* bendeltjønnaks (*Potamogeton compressus*) 
* blanktjønnaks (*Potamogeton lucens*) 
* broddtjønnaks (*Potamogeton friesii*)
* butt-tjønnaks (*Potamogeton obtusifolius*) 
* glanstjønnaks (*Potamogeton × zizii*) 
* granntjønnaks (*Potamogeton pusillus*) 				
* grastjønnaks (*Potamogeton gramineus*) 
* hjertetjønnaks (*Potamogeton perfoliatus*)
* knorttjønnaks (*Potamogeton trichoides*) 	 		
* krustjønnaks (*Potamogeton crispus*) 
* kysttjønnaks (*Potamogeton polygonifolius*)
* nøkketjønnaks (*Potamogeton praelongus*) 	 	
* rusttjønnaks (*Potamogeton alpinus*) 	 	
* småtjønnaks (*Potamogeton berchtoldii*) 
* stivtjønnaks (*Potamogeton rutilus*) 		
* vanlig tjønnaks (*Potamogeton natans*) 		
	
## Litteratur
* 

## Eksterne lenker
* 

* ''Potamogeton'' i Artsdatabanken
Unhjemskraft kraftverk

**Unhjemskraft kraftverk** er et vannkraftverk i Isfjorden i Rauma kommune i Møre og Romsdal.

Det er et elvekraftverk som utnytter et fall på 370 meter i elven Røndøla.

Installert effekt er 850 kW. Årsproduksjon er 4,2 GWh.

Det offisielle navnet er (ifølge NVE etc) «Unhjemskraft». Men plakaten på veggen sier «Røndøla minikraftverk». 

## Referanser


## Kilder
* 
* NVE vannkraftdatabase
Kranstjønnaks

**Kranstjønnaks** (*Groenlandia densa*) er en flerårig vannplante.

Den er den eneste arten i slekten *Groenlandia* og kan skilles fra artene i tjønnaksslekta på at bladene sitter motsatt eller i kranser. Arten vokser i ulike typer ferskvann fra stryk til grøfter og dammer, helst i kalkholdig vann. Den finnes nordover til Danmark. På 1800-tallet vokste den i en dam på Øra i Fredrikstad, men den forsvant før 1900 og regnes som utdødd i Norge.

## Litteratur
* 
* 

## Eksterne lenker
*
Trådtjønnaksslekta

**Trådtjønnaksslekta** (*Stuckenia*) er en slekt av vannplanter. De ble tidligere regnet til tjønnaksslekta (*Potamogeton*), men skiller seg blant annet ut ved å ha akselblad som minner om slirer. Blomstene blir pollinert under vannet.  

## Norske arter
* busttjønnaks (*Stuckenia pectinata*) 			
* sliretjernaks (*Stuckenia vaginata*)
* trådtjønnaks (*Stuckenia filiformis*) 	

## Kilder
* 
* 
* 

## Eksterne lenker
*
Det perfekte mord

***Det perfekte mord*** er en norsk thriller regissert av Eva Isaksen. Den hadde premiere 20. august 1992 på Saga kino og Colosseum kino.

## Rolleliste
* Gard B. Eidsvold – Pierre
* Anna-Lena Hemström – Greta
* Anne Marit Jacobsen – Klara
* Finn Schau – Paul Ruud
* Per Jansen – Alf Skjønberg
* Geir Kvarme – Ola
* Ragnhild Hilt – fru Swan

## Referanser




## Eksterne lenker
*
Busttjernaks

**Busttjernaks** (*Stuckenia pectinata*) er en flerårig vannplante. Den finnes i alle verdensdeler, unntatt Antarktis.

I Nord-Europa vokser denne planten som regel i brakkvann, og den er for eksempel svært vanlig rundt Østersjøen. I Norge vokser den langs kysten til Troms eller Finnmark. Arten finnes også i kalkrikt ferskvann på Østlandet, Jæren og i Midt- og Nord-Norge. Busttjernaks vurderes som en art i tilbakegang i Norge.

## Referanser




## Eksterne lenker
*
Talle

**Talle** er avføring og urin av husdyr som er tråkket sammen med strø. Da er halm som er mest brukt som strø, men den kan også kombineres med sagflis eller sagflis alene. Dette er ofte en økonomisk og renslig dekke å ha i enkelte typer husdyrrom, da halm ofte er i overflod på mange gårder. Da strør man godt første gang, deretter strør man et tynnere lag, når tallen begynner å bli fuktig på toppen. Dette resulterer i et dekke som avgir varme, og er mykt å ligge på. Men det sliter veldig lite på klauver og hover, så det blir mere arbeid med skjære dette på dyra.
Tallen kan senere måkes ut med traktor, og spres på åkerene som gjødsel. Den er fin med det at den avgir næringsstoffene sakte, noe som hindrer avrenning og avdamping av nitrogen og fosfor. Og den beriker jorda med organisk materiale, noe som kan gjøre den mere sterk mot tørke.

## Eksterne lenker
* Talle. Norsk Landbruksordbok
Book of Days

«**Book of Days**» er en hit utgitt i to versjoner, komponert og spilt inn av den irske musikeren Enya. Den opprinnelige versjonen, inkludert på albumet *[[Shepherd Moons]]* fra 1991, ble sunget på irsk gælisk. Den påfølgende singelversjonen fra 1992 var tospråklig, med nye engelske tekster; denne versjonen ble spilt inn for Ron Howards film *[[Far and Away]]*, og scener fra filmen ble brukt i videoen. Den ble brukt som midlertidig spor for James Camerons film *[[Titanic (1997)|Titanic]]* fra 1997, som senere ble overtatt av låten «Take Her to Sea, Mr. Murdoch», komponert av James Horner.

## Eksterne lenker
*
Ryssdal kraftverk (Sunndal)

**Ryssdal kraftverk** er et vannkraftverk i Sunndal kommune i Møre og Romsdal.

Det er et elvekraftverk som utnytter et fall på 205 meter. Det er inntaksdammer i Kjerringelva og Seterelva, to sideelver til Jordalselva.

Utløpet går rett i inntaksdammen for Jordal kraftverk.

Installert effekt er 2 MW fra en peltonturbin. Årsproduksjon er 7,1 GWh.

## Referanser


## Kilder
* 
* NVE vannkraftdatabase
* Norsk Grønnkraft
* Småkraft AS
Al-Hasan al-Basri

**Abū Saʿīd b. Abi ’l-Ḥasan Yasār al-Baṣrī,** tilnavn; Hasan av Basra, Arabisk: حسن البصري, forkortet; *Ḥasan al-Baṣrī*; eller **Imam Ḥasan al-Baṣrī** (født 642 i Medina, død 728 i Basra) var en muslimsk skriftlærd, asketiker, teolog, eksegete, lærd, dommer, og mystiker. Han tilhørte den tredje muslimske generasjonen (dvs. av *[[tābiʿūn]]),* faktisk en av de mest framtredende av *tābiʿūn.* 

## Referanser
Amandaprisen 1998

**Amandaprisen 1998** var den 14. utdelingen av Amandaprisen. Utdelingen fant sted 29. august 1998 i forbindelse med den 26. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1997 til 30. juni 1998.

Det ble delt ut priser i seksten klasser, fem flere enn året før. For første og eneste gang ble det delt ut pris til beste reklamefilm, fjernsynsprisen ble igjen delt i to; en for drama og en for underholdning og klassene beste birolle, beste filmmanus og fagprisen ble gjeninnført etter fem år. Klassene for birolle og filmmanus ble etter denne utdelingen ikke delt ut igjen på henholdsvis åtte og seks år, mens det var siste gang fagprisen ble delt ut. Filmen *[[Salige er de som tørster]]* og TV-serien *[[Blodsbånd (1998)|Blodsbånd]]* fikk begge to priser hver, mens Egil Monn-Iversen fikk æresprisen.

Utdelingen var todelt og de to delene ble overført på henholdsvis NRK1 og NRK2, begge ledet av Hilde Hummelvoll. Prisen Nordisk Amanda ble delt ut i en egen Nordisk Amanda-utdeling to dager før og gikk til den danske filmen *[[Festen]]*. Også denne utdelingen ble vist på NRK1 og ble ledet av Hummelvoll sammen med Helena Von Zweigbergk.

## Vinnere og nominerte
Vinnere står først i tabellen og er merket med **fet skrift**.

## Kilder
* 
* 
* 
*
Galero

**Galero** (i flertall *galeri*, på latin *galerum*, flertall *galera*), også kalt **kardinalhatt** eller **prelathatt**, er en stor, flat, bredbremmet hatt med dusker, som blir båret av geistlige i Den katolske kirken. For kardinaler kan hodeplagget anses som symbolsk krone for en «kirkefyrste». Fra hver enkeltside kan det henge opptil femten dusker (*fiocchi*) som angir rangordningen. Galero er også heraldisk tegn i kirkelige våpenskjold. Skarlagenrød galero ble første gang gitt til kardinaler av pave Innocens IV ved Det første konsilet i Lyon i 1245. 

## Kirkelig heraldikk i den katolske kirken

I kirkelig heraldikk kan galero i form av en flat hatt i rødt, grønt eller svart og med ulikt antall dusker symbolisere flere kirkelige myndighetspersoner. 

Brasão do Pontífice Romano.svg|Pave
Arms of Basilica.svg|Basilika
COA min basilica.svg|Mindre basilika
Camerlengo.svg|Camerlengo
External Ornaments of a Cardinal Metropolitan Archbishop.svg|Kardinal (som er metropolitansk erkebiskop)
External Ornaments of a Cardinal Archbishop.svg|Kardinal (som er erkebiskop)
External Ornaments of a Cardinal Bishop.svg|Kardinal (som er biskop)
External Ornaments of a Cardinal (not a bishop).svg |Kardinal (som ikke er biskop)
External Ornaments of Primates and Patriarchs (Interwoven with gold).svg|Patriark
External_Ornaments_of_Primates_and_Patriarchs.svg|Primas (som ikke er kardinal)
External Ornaments of a Metropolitan Archbishop.svg|Metropolitansk erkebiskop
External Ornaments of an Archbishop.svg|Erkebiskop
External Ornaments of a Bishop.svg|Biskop
External Ornaments of a Vicar General.svg|Generalvikar
External Ornaments of a Canon.svg|Kannik
External Ornaments of a Dean.svg|Dekan
External Ornaments of a Priest.svg|Prest
External Ornaments of a Military Chaplain.svg|Militærprest
External Ornaments of a Deacon (Church of England).svg|Diakon


## Se også
* Pavelig mitra
* Bispelue
* Zucchetto, katolsk kalott
* Biretta, katolsk firkantet hatt
## Eksterne lenker
*
East Indies and China Station

**East Indies and China Station** var en formasjon i den britiske Royal Navy fra 1831 til 1865.

## Historie
Stasjonen ble dannet i 1831; den opphørte da den i 1865 ble delt i to, i East Indies Station og China Station. Dens område dekket Indiahavet og Kinakysten og Kinas seilbare elver. Dette ansvarsområdet impliserte ikke terriroerialkrav. Men Royal Navy ble ofte satt inn for å samarbeide med britiske kommersielle interesser i disse områder.

## Commanders-in-Chief
Commanders-in-Chief have included:

*Vice Admiral John Gore (1831-1834)
*Rear Admiral Thomas Capel (1834-1837)
*Rear Admiral Frederick Maitland (1837-1840)
*Rear Admiral James Bremer (januar 1840-juli 1840)
*Rear Admiral George Elliot (juli 1840-november 1840)
*Rear Admiral James Bremer (november 1840-oktober 1841)
*Rear Admiral William Parker (1841-1844)
*Rear Admiral Thomas Cochrane (1844-1846)
*Rear Admiral Samuel Inglefield (1846-1848)
*Rear Admiral Francis Collier (1848-1849)
*Rear Admiral Charles Austen (1850-1852)
*Rear Admiral Fleetwood Pellew (1852-1854)
*Rear Admiral James Stirling (1854-1856)
*Rear Admiral Michael Seymour (1856-1859)
*Rear Admiral James Hope (1859-1862)
*Rear Admiral Augustus Kuper (1862-1864)
*Rear Admiral George King (1864-1865)

## Referanser
Tsjuhujiv

**Tsjuhujiv** (ukrainsk: Чугýїв, russisk: Чугу́ев, *Tsjugujev*) er en by i Kharkiv oblast (fylke) øst i Ukraina. Den er det administrative senteret i Tsjuhujivskyj rajon (kommune), men selve byen er en egen rajon i oblasten. Byen har omkring 30.000 innbyggere (2012). Byen er kjent sin matindustri, særlig produksjon av majones.

Kunstneren Ilja Repin kom fra Tsjuhujiv.

## Historie
Byen ble grunnlagt av voivoden i Belgorod mellom 1540 og 1627 - dette siste året blir den for første gang omtalt i kjente kilder. På midten av 1600-tallet var den blitt garnisonsby. I 1780 ble Tsjuhujiv gitt byrettigheter. På 1800-tallet var den administrativt sete for en ujezd i guvernementet Kharkov. I tiden mellom den russiske borgerkrig og annen verdenskrig hadde Den røde armé en artikkeriskole i byen. Etter krigen utbygde det sovjetiske luftforsvar en militærflyplass og tilknyttet militær virksomhet her. Etter opprettelsen av Ukraina er disse anleggene forblitt virksomme, blant annet for utprøving av nye våpensystemer.

## Referanser


## Eksterne lenker
*
Henry Keppel

**Henry Keppel** (1809–1904) var en britisk admiral.

## Liv og virke
Henry Keppel var yngste sønn av William Charles Keppel, 4. jarl av Albermarle. I 1822 gikk han inn i Royal Navys tjeneste. I 1829 ble han løytnant, 1833 commander og i 1837 kaptein. Etter at han utmerket seg under første opiumskrig i 1842 i Kina, ble han stasjonert på Malayahalvøya, der han sammen med James Brooke, den første hvite rajah av Sarawak, bekjempet piratene.

I 1855 kommanderte han under Krimkrigen skipet HMS «St. Jean d'Acre», som først var med på erobringen av festningen Bomarsund i Østersjøen og deretter ble satt inn i Svartehavet. Under beleiringen av Sevastopol kommanderte han marinebrigaden.

I 1856 førte han som kontreadmiral en skvadron under annen opiumskrig mot Kina. Mellom 1860 og 1867 var han i afrikanske, og så i kinesiske og japanske farvann. Keppel ble utnevnt til admiral i 1869 og i 1877 til *Admiral of the Fleet*, som var flåtens høyeste offisersrang.

I 1879 ble han pensjonert.

## Verker
* *The Expedition to Borneo of H.M.S. „Dido“ for the Suppression of Piracy*. Oxford University Press, Singapur 1991, , (førsteutgaven er fra London 1847).
* A sailor's life under four sovereigns*. Macmillan, London 1898 (3 bind).
* *Visit to the Indian archipelago in H.M.S. „Meander“. With portions of the private journal of James Brooke''. Bentley Press, London 1853.

## Referanser


## Eksterne lenker
*
Jordal kraftverk kv879

**Jordal kraftverk** er et vannkraftverk i Sunndal kommune i Møre og Romsdal.

Det er et elvekraftverk som utnytter et fall på ca 40 meter.

Installert effekt er 990 kW. Årsproduksjon er 4,2 GWh.

Det er to kraftverk i Jordalselva som heter "Jordal". Dette er det nedre av de to.

## Referanser


## Kilder
* 
* NVE vannkraftdatabase
Västerbottens Folkblad

***Folkbladet*** (*Folkbladet Västerbotten*), fram til 18. april 2012 *Västerbottens Folkblad* eller *VF* er en svensk sosialdemokratisk dagsavis grunnlagt i 1917. Folkbladet blir utgitt i Umeå. Avisa dekker hovedsakelig nyhetsutviklingen i Västerbottens län. *Folkbladet* blir utgitt seks dager i uka, mandag til lørdag. Avisa hadde i 2004 et opplag på 15&nbsp;700. I 2007 hadde opplaget falt til 14&nbsp;000. I 2013 var opplaget 9&nbsp;700. 

Avisa utkom første gang i 1917, da med en tydelig sosialistisk profil og nært knyttet til Sverges socialdemokratiska vänsterparti. Nåtidas *Folkbladet* gir på lederplass uttrykk for sosialdemokratiske holdninger. Pressekonsernet A-Pressen, hvori *Folkbladet* inngikk, ble slått konkurs i 1992 og deretter ble *Folkbladet* drevet videre av arbeiderbevegelsens representanter i Umeåregionen. Etter ei økonomisk krise i begynnelsen av 2000-tallet, ble *Folkbladet* i 2002 kjøpt opp av eierselskapet til den konkurrerende avisa *[[Västerbottens-Kuriren]]*. 

## Se også
* Liste over dagsaviser i Sverige

## Referanser


## Eksterne lenker
* Folkbladets nettsted
Ellenelva (Tromsø)

**Ellenelva** er ei elv i Tromsø og Balsfjord kommuner i Troms. Den er ei sideelv til Lakselva og er  lang, med et nedbørfelt på . Middelvannføringen ved munningen er .

Elva har sitt utspring fra et lite vatn et par kilometer sørvest for Imagáisi i den sørlige delen av Lyngsalpan. Den renner derfra mot vest i et stritt løp mellom Ellendaltinden i nord og Langdaltindan i sør. Nede i selve Ellendalen løper den sammen med et annet hovedtilløp, fra nordsiden av Ellendaltinden. Nede i Lakselvdalen snur elva mot nord og renner parallelt med Lakselva et par kilometer, før den løper sammen med hovedelva rundt tre kilometer sør for Lakselvbukt.

Den øvre delen av nedbørfeltet ligger innenfor Lyngsalpan landskapsvernområde.

Elva er utbygd til kraftproduksjon gjennom Ellenelva kraftverk, som utnytter et fall på 176 meter, fra like ved grensa til landskapsvernområdet og ned til Lakselvdalen. Kraftverket ble satt i drift i 2012.

## Referanser
Vasskrans

**Vasskrans** (*Zannichellia palustris*) er en sped, flerårig vannplante.

I Nord-Europa vokser denne planten som regel i brakkvann, og den er vanlig rundt Østersjøen. I Norge vokser den langs hele kysten, men den er sjelden. Arten er formrik, og en skiller mellom **liten vasskrans** (var. *repens* og var. *pedicellata*) og **stor vasskrans** (subsp. *polycarpa*, eventuelt egen art, *Zannichellia major*).

## Referanser




## Eksterne lenker
*
Anna Hagman

**Anna Petrea Hagman**, også skrevet *Hagmann* (født 16. januar 1871 i  Laurvig, Jarlsberg og Larvik, død 27. august 1943) var en pioner i norsk kvinne- og arbeiderbevegelse, bosatt og politisk aktiv i Moss.

Hun var rundt 1910 sentral i oppbyggingen av Arbeiderpartiets kvindeforbund i Østfold. Hun satt i styret i forbundet, men trakk seg sammen med mindretallet i forbindelse med partistridighetene i 1920.

Hun var gift med glassblåser Nils Magnus Hagman.

## Referanser
Rypedalelva

**Rypedalelva** er ei elv i Tromsø kommune i Troms. Den er ei sideelv til Lakselva og er  lang, og har et nedbørfelt på . Middelvannføringen ved munningen er .

Elva har sitt utspring fra en liten isbre øst for Piggtinden i den sørlige delen av Lyngsalpan. Den renner derfra mot nord gjennom Rypedalen, før den gradvis snur mot vest og løper sammen med Lakselva ved Skulva, 6&nbsp;km sør for Lakselvbukt.

Den øvre delen av nedbørfeltet ligger innenfor Lyngsalpan landskapsvernområde.

## Referanser
The Imitation Game

***The Imitation Game*** er en amerikansk historisk thriller fra 2014. Filmen er regissert av Morten Tyldum, skrevet av Graham Moore, og har Benedict Cumberbatch i hovedrollen.

Filmen er basert på en sann historie om matematikeren Alan Turing, som spilte en nøkkelrolle i å knekke det nasjonalsosialistiske Tysklands krypteringssystem Enigma, og hjalp de allierte å vinne andre verdenskrig. Han ble senere strafferettslig forfulgt på grunn av homofili.

Filmen hadde premiere i Storbritannia 14. november 2014, i USA 28. november 2014 og i Norge 25. desember 2014. I 2015 vant den og manusforfatter Graham Moore Oscar for beste filmatisering. Den ble også nominert til syv andre priser under Oscar-utdelingen, blant annet for beste film, beste regissør (Tyldum), beste mannlige skuespiller i en hovedrolle (Cumberbatch) og beste kvinnelige skuespiller i en birolle (Knightley).

## Handling
Filmen skildrer kappløpet mot tiden da Alan Turing (Benedict Cumberbatch) og de britiske kode-knekkerne ved Storbritannias topphemmelige kodeknekker-base ved Bletchley Park prøver å knekke det tyske krypteringssytemet Enigma. Filmen spenner over flere viktige perioder av Turings liv, fra hans år på kostskole som tenåring, hans hemmelige arbeid som kode-knekker under andre verdenskrig, og til han ble straffet for homofili som den tiden fremdeles var en straffbar handling. Han ble etter det dømt for fengsel i 10 år.

## Rolleliste
* Benedict Cumberbatch som Alan Turing
** Alex Lawther som unge Alan Turing
* Keira Knightley som Joan Clarke
* Matthew Goode som Hugh Alexander
* Rory Kinnear som Nock
* Allen Leech som John Cairncross
* Matthew Beard som Peter Hilton
* Charles Dance som Commander Denniston
* Mark Strong som Stewart Menzies
* James Northcote som Jack Good
* Tom Goodman-Hill som Sergeant Staehl
* Steven Waddington som Superintendent Smith
* Ilan Goodman som Keith Furman
* Jack Tarlton som Charles Richards
* Jack Bannon som Christopher Morcom
* Tuppence Middleton som Helen

## Produksjon
Leonardo DiCaprio skulle opprinnelig spilt Alan Turing idet Warner Bros gikk igang med å produsere filmen.

Filmprodusenten Harvey Weinstein kjøpte de amerikanske rettighetene til *The Imitation Game* for rekordsummen sju millioner dollar (43 millioner norske kroner), og den fikk Oscar-vennlige 28. november som premieredato i USA.

## Referanser


## Eksterne lenker
* 
* 
*
Spandauer

En **spandauer** er et luftig stykke wienerbrød med borgmestermasse inni, hakkede hasselnøtter og krem eller syltetøy på toppen og glasur rundt om. Det spises typisk til frokost, men spises også ofte til ettermiddagskaffe.

Navnet refererer til bydelen Spandau i Berlin.

## Referanser


## Eksterne lenker
*
Zmijiv

**Zmijiv** (ukrainsk: Зміїв, russisk: Змиёв, *Zmijov*) er en by i Kharkiv oblast (fylke) i Ukraina. Byen har omkring  innbyggere. Zmijiv er det administrative senteret for Zmijivskyj rajon. Mellom 1976 og 1990 var byen oppkalt etter Klement Gottwald, en tsjekkisk politiker, og het *Gotwald* (ukrainsk: Готвальд).

Zmijiv ligger på høyre bredd av Donets der den renner sammen med Mzja.

## Historie
Stedet ble grunnlagt i 1606. I de følgende århundrer ble den gjentatte ganger ødelagt av tatarer. I 1797 fikk Zmijiv bystatus. På 1800-tallet var det administrasjonssentrum for ujezd Zmijiv i guvernementet Kharkov, og i 1923 sete for den nyopprettede rajon Zmijiv. 

Den 22. oktober 1941 ble byen okkupert av det tyske Wehrmacht. Den 22. desember 1948 fikk den sin bystatus fornyet.

## Eksterne lenker
* 
* Zmiiv Forum
* Zmiiv portal
* Zmijivs historie
Krem

**Krem** (av fr. *crème*) er et mer eller mindre luftig skum som dannes når fløte piskes, jevnfør begrepene **fløtekrem** og **pisket krem**. Kremen kan tilsettes sukker som søtningsmiddel og vanilje eller andre smaker som smakstilsetning. I den grad vanilje blir tilsatt kalles kremen gjerne **vaniljekrem**.

Krem brukes ofte i eller til desserter, kaker og som garnityr på en lang rekke andre retter og varme drikker.

Et annet navn for krem er *crème Chantilly* (fransk, etter Château de Chantilly), men dette brukes gjerne spesielt om krem som er tilsatt søtningsmiddel og gjerne også smakstilsetning.

## Referanser
Borgmestermasse

**Borgmestermasse** er en krem av marsipan, margarin og sukker i like deler (det vil si i forholdet 1:1:1).

Kremen brukes som fyll i wienerbrød, for eksempel spandauer, fastelavnsbolle, sjokoladebolle, borgmesterkrans og så videre.

## Referanser
Vovtsjansk

**Vovtsjansk** (ukrainsk: Вовчанськ, russisk: Волчанск) er en by i Ukraina i Kharkiv oblast (provins). Byen har omkring  innbyggere. 

## Historie
Stedet nevnes første gang i skriftlige kilder i 1688, med navnet *Vovtsji Vodi* (ukrainsk Вовчі Води) og var en av de tidlige bosetninger i Sloboda-Ukraina. I 1780 fikk den sitt nåværende navn. På 1800-tallet var det sete for ujezd Vovtsjansk i guvernementet Kharkov.

Byen ble inntatt den 10. juni 1942 av det tyske Wehrmacht, og befridd i august 1943 av Den røde armé.

## Referanser


## Eksterne lenker
* 
* Byportal (ukrainsk)
Sloboda Ukraina

**Sloboda Ukraina** (ukrainsk: Слобiдська Україна, *Slobids'ka Ukrajina*, russisk: Слободская Украина, *Slobodskaja Ukraina*) eller **Slobozjansjtsyna** (russisk/ukrainsk: Слобожанщина) var en historisk region som utviklet seg på 1600- og 1700-tallet i det sørvestlige grenseområdet av Det russiske keiserrike.

Området ble tradisjonelt brukt av krimtatarer og nogajtatarer for å invadere russiske områder langs Muravskijveien og Iziumveien. Det var del av det knapt befolkede steppelandet som var kjent som de ville felt. Etter flere russisk-krimske kriger oppfordret de russiske tsarene kosakker til å slå seg ned i regionen for å fungere som en slags grensevakt mot invasjonene. 

Bortsett fra kosakker var bosetterne bønder og byfolk fra Ukraina på venstrebredden og høyrebredden. Navnet *Sloboda Ukraina* kommer fra ordet *[[sloboda]]* (russisk: cлободa), et slavisk uttrykk som betyr «frihet» og som var en slags bosetning. Innbyggerne i en *sloboda* slapp å betale skatt til tsaren i en periode, og dette viste seg å friste mange innbyggere, ikke minst flyktninger fra områder lenger vest som var under polsk styre. Mot slutten av 1700-tallet var det 532 *sloboda*er i Sloboda Ukraina.

Fra 1650 til 1765 vart Sloboda Ukraina i økende grad organisert etter kosakkiske militærtradisjoner, og kosakkene som flyttet hit ble kjent som sloboda-kosakker. Under Katarina den store ble privilegine til kosakkene avskaffet og den delvis selvstyrte regionen konsolidert som en provins (*namestnitsjestvo*) som også ble hetende Sloboda Ukraina. I 1835 ble provinsen Sloboda Ukraina avskaffet og det meste av området ble del av det nye Kharkov-gubernija, og noe ble del av Voronezj og Kursk, som da var under Ukraina på venstrebredden i Lille-Russland. Regionen ble omorganisert flere ganger i sovjettiden, før grensene til dagens Kharkiv oblast ble fastlagt i 1930-årene. 

Sloboda Ukraina tilsvarer i dag områder i dagens Kharkiv og deler av Sumy, Donetsk og Luhansk oblast i Ukraina, samt deler av Belgorod, Kursk og Voronezj oblast i Russland.

## Eksterne lenker
*
Stefan Molyneux

**Stefan Basil Molyneux** (født 1966) er en irskfødt canadisk anarkokapitalistisk blogger, forfatter, podcaster og youtuber. Han er kjent for sine omstridte synspunkter, blant annet om IQ-forskjeller mellom menneskelige raser.

## Bakgrunn
Molyneux ble født i Irland og flyttet til Canada da han var 12 år gammel. Han begynte på Glendon College i York University, hvor han var medlem av Theatre Glendon og Debating Society. Molyneux ble oppdradd i en protestantisk kristen tradisjon, men beskriver seg selv som ateist. Han mottok en B.A. i historie fra McGill University i 1991 og en M.A. i historie fra University of Toronto i 1993.

I 1995 grunnla han og hans bror Hugh *Caribou Systems Corporation*, en forhandler av miljødatabase-programvare i Toronto. Stefan var salgsrepresentant for firmaet. Firmaet ble solgt i 2000.

## «Freedomain Radio»-podcast
I 2005 startet Molyneux podcasten *Freedomain Radio* (*FDR*). Han bruker samme navn for sin nettside, hvor han reklamerer for sine bøker og programmer. Molyneux produserer også videoer og kommentarer på aktuelle hendelser, og har et ukentlig radio-show med innringing. Molyneux  finansierer driften gjennom økonomiske bidrag fra seere og lyttere.

## Alt-right
Molyneux er blitt betegnet som en del av *[[alt-right]]-*bevegelsen av *[[Politico]], Metro, [[New York (magasin)|New York Magazine]], [[Vanity Fair (tidsskrift)|Vanity Fair]]* og CBS. Han ble kalt «en av alt-rights største YouTube-stjerner» av Washington Post-spaltisten JJ McCullough. *Business Insider* og *BuzzFeed* har karakterisert Molyneux som høyreekstremist. Molyneux omtales til dels som *alt-lite* sammenlignet med de mer militante alt-right. Molyneux benektet at han identifiserer med alt-right-bevegelsen. 

## Vitenskapelig rasisme og hvit nasjonalisme
Molyneux ideologi beskrives som vitenskapelig rasisme.

Han beskrives som hvit nasjonalist og tilhenger av hvit makt (*white supremacy*) av forskning på området samt av blant andre NBC og *[[Forbes]]*.

## Hvitt folkemord
Ifølge Radio New Zealand tror Molyneux på en konspirasjonsteori om hvitt folkemord. I et intervju i 2018 med Lauren Southern om vold mot hvite bønder i Sør-Afrika, sa han at media og frivillige organisasjoner underrapporterte emnet fordi de «ikke vil skremme hvite i vest med hva som skjer når hvite blir en minoritet i en svært aggressiv og tribalisert verden.»

## Referanser




## Eksterne lenker
* 
* 
* 
*
Hilde Opoku

**Hilde Opoku** (født 4. mai 1968 i Trondheim) er en norsk politiker i Partiet Sentrum. Hun var en av Miljøpartiet De Grønnes (MDG) to nasjonale talspersoner 2014–2016. Hun var varaordfører i Trondheim fra 2015 til 2017. Opoku har tidligere vært landsstyremedlem i partiet. Før overgangen til De Grønne i 2010 satt hun i bystyret i Trondheim for SV. Hun meldte seg i november 2020 inn i Partiet Sentrum.

Hun har også vært nestleder i Framtiden i våre hender og fylkesleder i Grønn Hverdag i Sør-Trøndelag.. Opoku er utdannet statsviter med industriell økologi som spesialfelt.

## Politisk karriere
Opoku ble valgt inn i  Trondheim bystyre i 2003, da som representant for Sosialistisk Venstreparti. Hun var medlem av Oppvekstkomiteen. I 2007 ble hun gjenvalgt til bystyret, og ble også leder for oppvekstkomiteen. I 2010 meldte hun overgang til Miljøpartiet De Grønne, og gikk over til kontrollkomiteen. I 2011 ble hun igjen valgt inn i bystyret, nå på De Grønnes liste, og hun fikk vervet som nestleder i kultur-, idrett- og friluftslivskomiteen. 

Hun ble valgt inn i landsstyret i MDG i 2011 og hadde også flere andre verv i partiet, før hun i april 2014 ble valgt som en av partiets to nasjonale talspersoner, sammen med Rasmus Hansson. Hun tok da over etter Hanna Marcussen som hadde vært den kvinnelige talspersonen i seks år..

I 2015 toppet Opoku MDGs liste til bystyret i Trondheim og ble gruppeleder for MDGs fem representanter. Hun tiltrådte som varaordfører i oktober 2015. I 2017 søkte hun om ett års permisjon for å være rådgiver for regjeringen i Ghana. Hun var partiets gruppeleder i bystyret i Trondheim fram til september 2017 da Opoku begynte som spesialrådgiver for FNs Bærekraftsmål (SDGs) for regjeringa i Ghana. Her initierte og ledet Opoku arbeidet med å utvikle det første system for SDG budsjettering og regnskaps analyse i verden, samt den første "SDG Investment fair" i Afrika. 

## Familie
Navnet Opoku er fra språket twi og er ervervet ved ekteskap med Paul Opoku fra Ghana.

## Referanser


## Eksterne lenker
* Opokus tale på MDGs landsmøte i 2014 (YouTube)
Cunliffe Province

**Cunliffe Province**, også omtalt som **Province Cunliffe**, var en provins i Britisk Nord-Borneo. Den ble etablert ved opprettelsen av protektoratet i 1888, og utgjorde de sørøstligste områdene av Nord-Borneo frem til grenseendringer i 1901, med landområder som tilhørte sultanen av Brunei i vest, Brassey-fjellene i øst og nederlandskkontrollerte områder i sør. Dette tilsvarer grovt sett Nabawan-distriktet og sørdelene av de to distriktene Tenom og Tongod i Sabah.

På begynnelsen av 1920-tallet ble Nord-Borneos provinser erstattet av 17 distrikter.

## Referanser


## Eksterne lenker
* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
International Waterski & Wakeboard Federation

**International Waterski & Wakeboard Federation** (**IWWF**) er det internasjonale idrettsforbundet for vannski og wakeboard, stiftet i Genève 27. juli 1946 under navnet International Water Ski Union. Den 12. august 1955 ble navnet endret til World Water Ski Union. Det nåværende navnet ble tatt 1. januar 1989.

Forbundet er anerkjent av Den internasjonale olympiske komité og medlem av Association of IOC Recognised International Sports Federations.

IWWF har 84 nasjonale medlemsforbund. President i IWWF er Kuno Ritschard.

## Referanser


## Eksterne lenker
*
Private Dancer Tour (boks)

***Private Dancer Tour*** er et boks-sett med Tina Turner som ble gitt ut i 1994. Boks-settet består av en CD og en VHS med en av konsertene som var en del av hennes Private Dancer World Tour.

## CD

# «Intro»
# «Show Some Respect»
# «I Might Have Been Queen (Soul Survivor)» 
# «What's Love Got to Do with It»
# «I Can't Stand the Rain»
# «Better Be Good to Me»
# «Private Dancer»
# «Let's Stay Together»
# «Help»
# «It's Only Love» (duett med Bryan Adams) 
# «Tonight» (duett med David Bowie)
# «Let's Dance (Chris Montez-sang)» - Version I (duett med David Bowie)
# «Let's Dance (David Bowie-sang)» - Version II (duett med David Bowie)

## VHS

# «Intro»
# «Show Some Respect»
# «I Might Have Been Queen (Soul Survivor)» 
# «What's Love Got to Do with It»
# «I Can't Stand the Rain»
# «Better Be Good to Me»
# «Private Dancer»
# «Let's Stay Together»
# «Help»
# «It's Only Love» (duett med Bryan Adams) 
# «Tonight» (duett med David Bowie)
# «Let's Dance (Chris Montez-sang)» - Version I (duett med David Bowie)
# «Let's Dance (David Bowie-sang)» - Version II (duett med David Bowie)

## Referanser
Sugarfoot

**Sugarfoot** kan blant annet vise til:

* Sugarfoot (film), amerikansk film fra 1951 med Randolph Scott i hovedrollen.
* Sugarfoot (TV-serie), gjennombruddsserien til Anna-Lisa som gikk på amerikanske ABC fra 1957 til 1961. 
* Sugarfoot (band), et band fra Trondheim.
Martin Province

**Martin Province**, også omtalt som **Province Martin**, var en provins i Britisk Nord-Borneo. Den ble etablert ved opprettelsen av protektoratet i 1888, og utgjorde de sentrale områdene av Nord-Borneo, tilsvarende de sørlige delene av Beluran-distriktet, de nordlige delene av Tongod-distriktet og de vestlige delene av Kinabatangan-distriktet i Sabah.

Martin-provinsen fikk sitt navn etter Sir Richard Biddulph Martin, som var en av grunnleggerne av British North Borneo Company. På begynnelsen av 1920-tallet ble Nord-Borneos provinser erstattet av 17 distrikter.

## Referanser


## Eksterne lenker
* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
Det gode mennesket fra Sezuan

:*For musikkalbumet, se [[Det gode menneske fra Sezuan (Sebastian)]]. For den norske tv-serien fra 1984, se [[Det gode mennesket i Sezuan (TV-serie)]]

***Det gode mennesket fra Sezuan*** ([[tysk]]: *Der gute Mensch von Sezuan'') er et drama fra 1942 av Bertolt Brecht.

## Handling
Handlingen bygger på en kinesisk legende som skal vise at forholdene under kapitalismen tvinger også det gode mennesket til ondskap. Shen Te er et godt menneske, og gudene gir henne en stor sum penger som belønning. Belønningen bruker hun til å kjøpe seg en liten tobakksjappe for å begynne et nytt og bedre liv. Men det er ikke enkelt å overleve i Sezuan bare ved å være god, en må være ond også. Livet til Shen Te begynner å bli vanskelig.

## Norske versjoner
I 1984 produserte NRK Fjernsynsteatret en miniserie i to deler med samme tittel i Stein Winges regi.

Stykket er også satt opp på nynorsk på Det norske teatret i oversettelse av Edvard Hoem. Da i regi av Philip Tiedemann og musikk av komponist Ole Schmidt. Hovedrollene ble tatt hånd om av Bernhard Ramstad, Jon Eivind Gullord, Charlotte Frogner, Ane Dahl Torp (som Shen Te), Marie Blokhus (også som Shen Te fra 15. februar), og Tobias Santelmann. Stykket hadde premiere den 13. januar 2012 og ble spilt fram til 13. mars 2012.

## Referanser
IKSU

**IKSU**, **''I**drotts**k**lubben **S**tudenterna i **U**meå*, er et idrettslag i [[Umeå]], grunnlagt [[5. mai]] [[Sportsåret 1959|1959]]. Foreningen er en av de største i Sverige, med drøyt  17&nbsp;000 medlemmer.

Foreningen bygde sin første idrettshall på [[Umeå universitet]]s campus i 1983 og har siden fortsatt å ekspandere. Anleggene har nå et areal på over 21&nbsp;000 kvadratmeter og kalles [[Iksu sport]]. Bygningene eies og forvaltes av Stiftelsen Universitetshallen som ble grunnlagt av Umeå studentkår, Umeå universitet og IKSU i 1983. Iksu driver også trening og [[spa]] i anlegget Iksu spa. Fra og med 2012 har foreningen også et tredje anlegg, Iksu plus – som er et mindre anlegg som i tillegg til treningsstudiodelen også tilbyr ulike gruppetreningstimer – og som ligger ved [[Konstnärligt campus]] nærmere sentrum. 

== Virksomheten ==
I tillegg til vekttrening, gruppetrening og diverse lagidretter har Iksu et bredt tilbud i form av veiledning i kosthold, samt behandlinger med vekt på [[spa|spabehandlinger]], hudpleie, massasje, [[fysioterapi]], [[naprapati]], massasjeterapi og personlig trening. Det arrangeres også forelesninger, og det finnes konferansefasiliteter. Det arrangeres også kurs, både eksternt og internt. Iksu har selv instruktørkurs innen sykkel ([[Spinning (varemerke)|spinning]]), [[aerobic]], aqua, [[yoga]] og core. Eksterne kurs kan være fra *Les Mills* som utdanner i blant annet *Body pump* og *Body balance*. 

Iksu sport er en av Nord-Europas største mosjons- og treningssentre. I snitt har Iksu sport 3&nbsp;000-4&nbsp;000 besøkende per dag. I tillegg til treningshaller, innendørsarena, treningsstudio og svømmehall finnes i anlegget også [[restaurant]]en Hansson & Hammar, og en [[frisør]]salong – Hårizont.

Iksu har 17 forskjellige avdelinger. Den mest kjente er Iksu Innebandy som har tatt fire SM-gull og tre gull i Europacupen for klubblag.

Foreningen samarbeider med [[Umeå universitet]], først og fremst [[Umeå centrum för idrottsvetenskap]] og enheten for [[idrettsmedisin]]. En stor del av Umeå universitets idrettsundervisning foregår på Iksu sport – ikke minst innen rammen for "eliteidrettssavtalen" som gir mange svenske idrettsutøvere mulighet til å kombinere studier og trening på høyt nivå. I samme anlegg finnes også *Idrottslabbet'', der mange kjente idrettsstjerner testes og behandles. Blant annet har den amerikanske utforkjøreren Bode Miller fått behandling der for problemer med hælsenene og fotballspilleren Zlatan Ibrahimović har blitt behandlet for kneproblemer. 

I tillegg til Iksu sport på Universitetsområdet har Iksu et anlegg i Umedalen – Iksu spa og et ved Konstnärligt campus - Iksu Plus.

## Avdelinger

## Kritikk
I en sammenligning gjennomført av studentavisen Vertex viste det seg at Iksu var det dyreste alternativet for studenter, sammenlignet med andre universitetssteder i Sverige. På grunn av det store tilbudet av aktiviteter er et medlemskap i Iksu dyrere enn i andre, mindre treningsanlegg. 

## Referanser


## Eksterne lenker
* 
* Iksu spa
* Iksu Frilufts
* Iksu Kampsport
Marie Skau

**Ingeborg Marie Skau**  (1890–1966) var en norsk kvinnesakskvinne og Arbeiderparti-politiker fra Horten. Hun var stortingsrepresentant for Vestfold høsten 1949, etter at den valgte representanten Eivind Eriksen døde. 

Hun var aktiv i Arbeiderpartiet i nærmere 50 år. 
Hun begynte sin politiske aktivitet i ungdomslaget «Karl Marx» i Horten. Skau var aktiv i Horten Arbeiderpartis Kvinneforening, der hun også var formann. Hun ble etter hvert også sentral i Arbeiderpartiets kvindeforbund, der hun var den selvskrevne dirigent på landskonferanser og fylkeskonferanser.
 Fra 1923 satt hun i styret i Vestfold Arbeiderparti, og hun satt også i sentralstyret/landsstyret i Arbeiderpartiet. Hun var også aktiv i Norsk Arbeidersangerforbund.

Hun var aktiv i lokalpolitikken, og ble i 1951 den første kvinne i Borre elektrisitetsverks styre.
Skau var vararepresentant til Stortinget i tre perioder: 1937-1945, 1945-1949 og 1950-1953. I august 1949 rykket hun inn som stortingsrepresentant etter Eriksens død. 

Hun var mor til misjonær Annie Skau Berntsen, fagforeningslederen Leif Skau og justisminister Bjørn Skau, og farmor til stortingsrepresentant Per Skau.
## Referanser


## Eksterne lenker
*
Mykt havfrugras

**Mykt havfrugras** (*Najas flexilis*) er en sped, ettårig vannplante.

Stengelen er bøyelig, men ikke skjør. Bladene er 1&nbsp;mm brede, 2&nbsp;cm lange og sitter enten parvis, eller i kranser på tre. Planten kan forveksles med artene i trådtjønnaksslekta, men kan blant annet skilles på at kanten av bladene har små tenner. Arten er sambu.

Den lever i innsjøer og dammer med bløt bunn. Utbredelsen omfatter Nord- og Mellom-Europa fra Sveits til Skottland og Nord-Finland. Den finnes også i Nord-Amerika og noen få steder i Sibir. Mykt havfrugras er svært sjeldent i Europa og er listet som strengt beskyttet planteart i Bernkonvensjonens appendiks I.

I Norge er arten bare kjent fra Jæren, Lista og Steinsfjorden. På Jæren har overgjødsling skapt problemer for arten, og i Steinsfjorden blir den utkonkurrert av den innførte arten vasspest. Statens vegvesen har oppdaget mykt havfrugras i Bråsteinvatnet i Sandnes under planleggingen av ny E39 mellom Hove og Ålgård.

## Referanser




## Litteratur
* 
 
## Eksterne lenker
*
Jorden rundt på to timer

***Jorden rundt på to timer*** er en norsk reisedokumentar fra 1949 regissert av Rasmus Breistein. Han reiste verden rundt med fotograf Arild Nybakken og satte klippene sammen til en helaftens spillefilm. Filmen er klippet av Rasmus Breistein og Olav Engebretsen.

Dette skal være den første helaftens fargefilm som er laget i Norge. 
 
## Referanser


## Eksterne lenker
*
Maria Nilsdotter i Ölmeskog

**Maria Nilsdotter i Ölmeskog** var en bondekone i Väse härad i Karlstads län, som fikk en medborgermedalje for at hun under urolighetene etter Prins Karl Augusts død sommeren 1810 forhindret et opprør.

Ved Karl Augusts død sirkulerte rykter om at han hadde blitt forgiftet. En anonym proklamasjon oppfordret da menn til samling for å marsjere til Stockholm for å beskytte kongen, som ble sagt å være i fare. Førti mann hadde lest og var klar til å følge proklamasjonen. Da man forsøkte å verve Maria Nilsdotters tre sønner og tjenestemenn, krevde hun å få vite hvem som hadde utstedt proklamasjonen. Da hun fikk vite at den var anonym forbød hun sønnene å bli med og holdt en tale til de forsamlede mennene, som førte til at hele flokken ble oppløst og avverget hva som kunne ha blitt et opprør.

Den 8. oktober 1810 ble hun tildelt en kjede med medalje av gull og et forgylt sølvbeger med påskriften «Af konung Carl XIII till Hustru Maria Nilsdotter i Ölmeskog, för medborgerlig dygd».

## Litteratur
*Hedvig Elisabet Charlotta; Klercker Cecilia af (1942). Hedvig Elisabeth Charlottas dagbok. 9, 1812-1817. Stockholm: Norstedt. Libris 8207718 s. 689
Tomas Jonsson

**Alf Tomas Jonsson** (født 12. april 1960 i Falun) er en pensjonert svensk ishockeyspiller som spilte aktivt fra 1977 til 1998. Han spilte 550 NHL-kamper for New York Islanders og Edmonton Oilers og han vant to Stanley Cup titler med New York Islanders i 1982 og 1983. Han ble også verdensmester i 1991 og olympiamester i 1994. Han ble medlem av IIHF Hall of Fame i 2000.

## Meritter
* **OL-gull**: 1994
* **VM-gull**: 1991
* Stanley Cup seier med New York Islanders i 1982 og 1983.
* *VM-sølv*: 1981, 1986, 1990 og 1995
* Guldpucken i 1995.
* OL-bronse: 1980
## Referanser


## Eksterne lenker
*